6. Anlægsbevilling til implementering af Klimaplanen 2050 i 2025 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,6 mio. kr. i 2025 til 
implementering af kommunens Klimaplan 2050.
Byrådet vedtog den 27. september 2022 Klimaplan 2050, som sætter rammen for kommunens arbejde på 
klimaområdet i perioden fra 2022 til 2026. I tilknytning til klimaplanen vedtog Byrådet et Indsatskatalog med 
48 konkrete tiltag, der bidrager til, at Favrskov Kommune, som geografisk område, kan opnå 
klimaneutralitet inden 2050. Den 25. juni 2024 vedtog Byrådet tilføjelsen af ti nye indsatser (side 79) til det 
eksisterende indsatskatalog.
Indsatskataloget implementeres løbende. Den 20. december 2022 vedtog Byrådet den første 
anlægsbevilling til ”Implementering af klimaplanen 2050” på 4,3 mio. kr. i 2023 og 4 mio. kr. i 2024. 
Nærværende anlægsbevilling finansierer indsatser og aktiviteter for 2025.
VURDERING
Klimaplanens indsatskatalog opstiller en række konkrete indsatser, der hver især bidrager til en reduktion 
af udledningen af drivhusgasser eller styrker klimatilpasningen i [adresse]. Indsatserne er fordelt 
på følgende seks områder:
1.
Energi
2.
Transport
3.
Landbrug og arealanvendelse
4.
Tværgående indsatser
5.
[adresse] som koncern
6.
Klimatilpasning – disse indsatser behandles særskilt i klimatilpasningsplanen.
Implementeringen af de mange tiltag skal ske via samarbejde, partnerskaber og facilitering. På den 
baggrund vedtog Byrådet i forbindelse med Budget 2025-28 at afsætte budgetmidler til 
implementeringsopgaven (Rasmus Carlsen ”Implementering af Klimaplan 2050”).
ØKONOMI
Som beskrevet i klimaplanens indsatskatalog kræver implementeringen af flere af indsatserne en særskilt 
indsats og økonomi. 
Det samlede rådighedsbeløb til ”Implementeringen af Klimaplan 2050” udgør 4,6 mio. kr. i 2025. I tillæg til 
aftale om budget 2025-28 er det aftalt, at en række anlægsudgifter i budget 2025 omflyttes fra anlæg til 
drift. Det gælder for 3 mio. kr. af de 4,6 mio. kr., der er afsat til ”Implementering af Klimaplan 2050”. Derfor 
skal Byrådet i denne sag kun tage stilling til en bevilling af de resterende 1,6 mio. kr. 
[adresse]: [adresse]
Dok-ID: 3806938
Sagsbehandler: njes
Byråd
17. december 2024  16:00
Det bemærkes, at der i Budget 2025-28 ligeledes er afsat rådighedsbeløb i 2026, 2027 og 2028 til 
implementeringsopgaven. [adresse] for Favrskov Kommune opdateres årligt, hvorfor det løbende 
vurderes i hvilket omfang, der skal indarbejdes nye indsatser til indsatskataloget. Eventuelle nye indsatser 
vil derfor indgå i Budget 2026-29, hvorefter Byrådet forelægges en ny sag vedr. anlægsbevilling. 
INDSTILLING
Direktøren for Teknik og Miljø indstiller til Byrådet:
1.
At der gives en anlægsbevilling på 1,6 mio. kr. til ”Implementering af Klimaplan 2050” finansieret af det 
afsatte rådighedsbeløb på 1,6 mio. kr. i 2025.
BESLUTNING
Teknik- og Miljøudvalget, 4. december 2024:
Fraværende: Ingen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag
